Douglas Hyde

Douglas Hyde (Dubhghlas de hÍde en iwerzhoneg) (17 a viz Genver 1860 en An Caisleán Riabhach – 12 a viz Gouere 1949 e Dulenn) a voe ur yezhour iwerzhonek, kelenner, barzh, ha prezidant kentañ Republik Iwerzhon (Uachtarán na hÉireann en iwerzhoneg), etre ar 25 a viz Mezheven 1938 hag ar 24 a viz Mezheven 1945.

Embann a reas barzhonegoù sinet gant e anv-pluenn An Craoibhín Aoibhinn ha kontadennoù dastumet gantañ e-touez an dud diwar ar maez. Unan eus saverien Conradh na Gaeilge e voe e 1893, ha prezidant an aozadur-se e chomas betek 1915. E 1909 e teuas da vezañ kelenner iwerzhoneg e Skol-veur Dulenn. E 1925 e voe dilennet da senedour e sened Stad dieub Iwerzhon hag e 1938 e voe dilennet da brezidant ar republik, a-unvouezh.

Liammoù diavaez



Rummad:Prezidanted Iwerzhon
Rummad:Barzhed Iwerzhon
Rummad:Yezhoniourien Iwerzhon
Rummad:Ganedigezhioù 1860
Rummad:Marvioù 1949